కోరింగ వన్యప్రాణి అభయారణ్యం
కోరంగి అభయారణ్యం (ఆంగ్లము: CORINGA WILD LIFE SANCTUARY) మడ అడవులు ఆంధ్రప్రదేశ్ రాష్ట్రంలో కాకినాడనుండి 10 కి.మీ. దూరంలో ఉంది. అటవీశాఖ వారి లెక్కప్రకారం 235 చదరపు కిలో మీటర్ల విస్తీర్ణంలో విస్తరించి ఉన్న మడ అడవులు దేశంలోనే రెండవ పెద్ద మడ అడవులుగా స్థానం సంపాదించుకున్నాయి. చిత్తడినేలలో పెరిగే చెట్లయొక్క వేర్ల వ్యవస్థ భిన్నంగా ఉంటుంది. భూమిలోనికి ఉండే వేర్లవల్ల ఈ చెట్లకి కావలసినంత ఆక్సిజన్‌ తీసుకొనే అవకాశం తక్కువగా ఉంటుంది. ఎందుకంటే, ఇక్కడి నేలలు నిరంతరం నీటిలో మునిగి ఉంటాయి. వేర్ల ద్వారా గాలిపీల్చుకునే ఈ 'చిత్తడి అడవులు ' కేవలం నదీ సాగర సంగమ ప్రదేశంలో ఏర్పడ్డ చిత్తడి (బురద) నేలల్లోనే పెరరుగుతాయి. అన్ని నదీ సాగర సంగమాలు చిత్తడి నేలలని ఏర్పరచవు. గంగాతీర ప్రాంతం పశ్చిమ బెంగాల్లోని "సుందర వనాలు " మడ అడవుల తరువాతి స్థానం కోరంగి అభయారణ్యానిదే. అందంగా, గుబురుగా, దట్టంగా పెరిగే ఈ అడవులు సముద్రపు కోతనుంచి భూమిని రక్షించే పెట్టని కోటలుగా ఉన్నాయి.
కన్నూరు
పశ్చిమకనుమల అసమానమైన కొండప్రాంతంలో 55 చ.కి.మీ విస్తీర్ణంలో 1984లో " అరలం అభయారణ్యం " స్థాపించబడింది. అభయారణ్యం ప్రధానకార్యాలయం కున్నూరుకు 55 కి.మీ దూరంలో ఉన్న చిన్న పట్టణం అయిన ఇరిట్టి వద్ద ఉంది. అరలం వద్ద అభయారణ్యం సెంట్రల్ స్టేట్ ఫాంతో కలుస్తుంది. అరలం అభూయారణ్యం ముళకున్ను మరియు అరలం పంచాయితీలలో ఉంది. ముళకున్ను కూడా ఒక పర్యాటకప్రాంతమే. ఇది 50-1145 మీ ఎత్తులో ఉంది. ఇక్కడ ఉన్న కట్టిబెట్టా శిఖరం ఎత్తైనదిగా గుర్తించబడుతుంది. ఇది సముద్రమట్టానికి 1145 మీ ఎత్తులో ఉంది. ఇది ఉష్ణమండల మరియు అర్దహరిత అరణ్యాలతో కప్పబడి ఉంది. పశ్చిమకనుమలలోని విస్తారమైన వృక్షసంపదకు మరియు జంతుసంపదకు అరలం ఆశ్రయం కల్పిస్తుంది. ఇక్కడ జింకల గుంపులు, ఏనుగులు, అడవిపందులు మరియు దున్నపోతులు ఉంటాయి. చిరుత, అడవి పిల్లులు మరియు వైవిధ్యమైన ఉడుతలు కూడా ఉంటాయి. ప్రతిపాదించబడిన రాణిపురం అభయారణ్యంలో కూడా అరలం అభయారణ్యంలో కనిపించే వృక్షజాలం మరియు జంతుజాలం ఉంటుంది.